PRIMĂRIA MUNICIPIULUI TIMIŞOARA                                                        APROBAT
DIRECŢIA PATRIMONIU                                                                                    PRIMAR
BIROU SPAŢII-TERENURI
Nr. D82008-00188/15.02.2008                                                               dr. ing. Gheorghe Ciuhandu                 

REFERAT

	Spaţiul cu altă destinaţie decât aceea de locuinţă situat în imobilul din Timişoara, bv. 16 Decembrie 1989 nr.15, înscris în C.F.col.nr.5084 Timişoara, nr.topo.12214, C.F. ind.nr.134552 Timişoara, nr.top.12214/I, cu intrarea din stradă, compus din “1 spaţiu comercial, 1 depozit, 1 magazie şi WC” în suprafaţă de 65,50 mp., a devenit liber juridic ca urmare a punerii în executare a Sentinţei civile nr.6032/12.06.2007 pronunţată de Judecătoria Timişoara, definitivă, irevocabilă şi investită cu formulă executorie.
Imobilul din Timişoara, bv. 16 Decembrie 1989 nr.15 a fost revendicat în baza Legii nr. 10/2001 privind regimul juridic al unor imobile preluate abuziv în proprietatea Statului Român în perioada 06 martie 1945 - 22 decembrie 1989, revendicarea fiind soluţionată prin Dispoziţia Primarului Municipiului Timişoara nr.1864/03.09.2003, din verificările efectuate la Serviciul Juridic rezultând faptul că Dispoziţia nu a fost atacată în instanţă, astfel că în anul 2005 s-a aprobat vânzarea unui spaţiul din acest imobil în baza Legii 550/2002.
Prin cererea nr.D82008-000188/29.01.2008, Direcţia de Asistenţă Socială Comunitară din subordinea Consiliului Local al Municipiului Timişoara a solicitat atribuirea în folosinţă gratuită a spaţiului comercial pentru desfăşurarea unor activităţi cu caracter social.
În şedinţa din data de 14.02.2008 a Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.288/2005, analizându-se solicitarea Direcţiei de Asistenţă Socială Comunitară s-a hotărât atribuirea în folosinţă gratuită a spaţiului din Timişoara, bv. 16 Decembrie 1989 nr.15 pentru desfăşurarea unor activităţi cu caracter social (distribuire lapte praf, acordare ajutor pentru încălzire, etc.).
	Având în vedere cele prezentate, 

PROPUNEM:

1. Emiterea unei Hotărâri de Consiliu Local care să aprobe atribuirea în folosinţă gratuită pe o perioadă de 10 ani a spaţiului cu altă destinaţie decât aceea de locuinţă din Timişoara, bv. 16 Decembrie 1989 nr.15, înscris în C.F.col.nr.5084 Timişoara, nr.topo.12214, C.F. ind.nr.134552, nr.top.12214/I, aflat în domeniul public al Municipiului Timişoara, compus din “1 spaţiu comercial, 1 depozit, 1 magazie şi WC” în suprafaţă de 65,50 mp., către  Direcţia de Asistenţă Socială Comunitară din subordinea Consiliului Local al Municipiului Timişoara, pentru desfăşurarea de activităţi cu caracter social (distribuire lapte praf, acordare ajutor pentru încălzire, etc.).
2. Predarea-primirea se face pe baza unui proces-verbal de predare-primire încheiat între Direcţia Patrimoniu din cadrul Primăriei Municipiului Timişoara şi Direcţia de Asistenţă Socială Comunitară Timişoara.

                                   VICEPRIMAR                                                          DIRECTOR

                                  ing. Adrian Orza                                            ec. Nicuşor Constantin Miuţ

                                                                                                           BIROU SPAŢII-TERENURI
                                                                                       
                                       AVIZAT                                                              ing. Marius Voicu
                              SERVICIU JURIDIC
                                                                                                                 REFERENT DE SPEC.

                                                                                                                 sing. Gheorghe Drăgoi